
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL ĮGALIOJIMO KRETINGOS RAJONO SAVIVALDYBĖS MERUI PASIRAŠYTI KRETINGOS RAJONO TERITORIJOS RIBOSE ESANČIŲ VALSTYBINĖS ŽEMĖS SKLYPŲ (JŲ DALIŲ) IR ŽEMĖS SKLYPAIS NESUFORMUOTOS VALSTYBINĖS ŽEMĖS PLOTŲ PERDAVIMO–PRIĖMIMO AKTUS“

2026 m. lapkričio     d.
Kretinga

1. Parengto sprendimo projekto tikslas ir uždaviniai. 
Sprendimo projekto tikslas – įgalioti Kretingos rajono savivaldybės merą pasirašyti perduodamų patikėjimo teise Kretingos rajono savivaldybei Kretingos rajono teritorijos ribose esančių valstybinės žemės sklypų (jų dalių) ir žemės sklypais nesuformuotos valstybinės žemės plotų perdavimo–priėmimo aktus.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Pagal Lietuvos Respublikos žemės įstatymo nuostatas, įsigaliosiančias nuo 2027 m. sausio 1 d., kaimo teritorijoje esantys valstybinės žemės sklypai (jų dalys) ir žemės sklypais nesuformuotos valstybinės žemės plotai, išskyrus kitiems patikėtiniams perduotą valstybinę žemę, Lietuvos Respublikos Vyriausybės nutarimu pagal Vyriausybės įgalioto asmens ir savivaldybės tarybos įgalioto asmens pasirašomus perdavimo–priėmimo aktus bus perduodami valdyti patikėjimo teise savivaldybėms.
Valstybinės žemės perdavimo savivaldybėms valdyti patikėjimo teise ir jos perdavimo kitiems valstybinės žemės patikėtiniams, pasibaigus savivaldybių patikėjimo teisei į ją, taisyklių, patvirtintų Lietuvos Respublikos Vyriausybės 2002 m. rugsėjo 10 d. nutarimu Nr. 1418 „Dėl valstybinės žemės perdavimo savivaldybėms valdyti patikėjimo teise ir jos perdavimo kitiems valstybinės žemės patikėtiniams, pasibaigus savivaldybių patikėjimo teisei į ją, taisyklių patvirtinimo“, 21.1 papunktyje nustatyta, kad savivaldybės taryba turi įgalioti asmenį, kuris pasirašys valstybinės žemės priėmimo–perdavimo aktus. 
3. Kokių rezultatų laukiama.
Visa Kretingos rajono kaimo teritorijoje esanti valstybinė žemė (išskyrus kitiems patikėtiniams perduotą valstybinę žemę) nuo 2027 m. sausio 1 d. bus perduota valdyti patikėjimo teise Kretingos rajono savivaldybei.
4. Lėšų poreikis ir šaltiniai.
Lėšų nereikės.
5. Kiti sprendimui priimti reikalingi pagrindimai, skaičiavimai ar paaiškinimai.
Nėra.
6.Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės akto projektas antikorupciniam vertinimui neteikiamas.
7. Autorius ar autorių grupė.
Architektūros ir teritorijų planavimo skyriaus patarėja Kristina Žiaušienė.
